
ประกาศองค์การบริหารส่วนตำบลสระแก้ว       
เรื่อง  ประกวดราคาจ้างเหมาก่อสร้างอาคารห้องประชุมสภาองค์การบริหารส่วนตำบลสระแก้ว  หมู่ที่ ๕  
ตำบลสระแก้ว   อำเภอท่าศาลา  จังหวัดนครศรีธรรมราช 
ด้วยระบบอิเล็กทรอนิกส์ 
.........................................

            ด้วยองค์การบริหารส่วนตำบลสระแก้ว  อำเภอท่าศาลา จังหวัดนครศรีธรรมราช มีความประสงค์จะประกวดราคาจ้างเหมาก่อสร้างอาคารห้องประชุมสภาองค์การบริหารส่วนตำบลสระแก้ว หมู่ที่ ๕  ตำบลสระแก้ว  อำเภอท่าศาลา  จังหวัดนครศรีธรรมราช โดยก่อสร้างอาคารคอนกรีตเสริมเหล็ก ขนาดกว้าง ๒๐.๐๐ เมตร ยาว ๑๖.๐๐ เมตร พร้อมตกแต่งภายในตามแบบแปลนขององค์การบริหารส่วนตำบลสระแก้ว (แบบเลขที่ ๐๑/๒๕๕๖) และติดตั้งเครื่องปรับอากาศขนาด ๓๒,๐๐๐ บีทียู จำนวน  ๓  เครื่อง  เครื่องขยายเสียงพร้อมอุปกรณ์  จำนวน  ๑  ชุด  เครื่องฉายโปรเจ็คเตอร์ พร้อมจอชนิดแขวนกับเพดานและอุปกรณ์  จำนวน  ๑  ชุด โต๊ะประชุมชนิด  ๒  คนนั่ง จำนวน  ๑๔  ตัว  พร้อมเก้าอี้บุนวม   ชนิดหมุน จำนวน  ๓๒  ตัว  โต๊ะทำงานระดับ ๘  จำนวน ๒ ตัว ตามรายละเอียดแบบแปลนและข้อกำหนดขององค์การบริหารส่วนตำบล พร้อมติดตั้งป้ายประชาสัมพันธ์โครงการตามแบบของอบต.สระแก้ว  จำนวน ๑ ป้าย ราคากลาง  ๔,๐๐๐,๐๐๐.๐๐  บาท   (-เงินสี่ล้านบาทถ้วน-)
            ราคากลางของงานก่อสร้างในการประกวดราคาด้วยวิธีการทางอิเล็กทรอนิกส์ครั้งนี้  เป็นเงินทั้งสิ้น  ๔,๐๐๐,๐๐๐.๐๐ บาท (-เงินสี่ล้านบาทถ้วน-)  ราคากลางของทางราชการดังกล่าว  ไม่ถือว่าผูกพันที่ผู้เสนอราคาจะต้องพิจารณาไปตามนั้น  ผู้เสนอราคาจะต้องรับผิดชอบในการถอดแบบและคำนวณราคางานเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้    
 
           ผู้มีสิทธิเสนอราคาจะต้องมีคุณสมบัติ ดังต่อไปนี้
           ๑. เป็นนิติบุคคล ผู้มีอาชีพรับจ้างทำงานที่ประกวดราคาจ้างด้วยวิธีระบบอิเล็กทรอนิกส์ดังกล่าว    ซึ่งมีผลงานก่อสร้างประเภทเดียวกันในวงเงินไม่น้อยกว่า  ๑,๖๐๐,๐๐๐.๐๐ บาท  (-เงินหนึ่งล้านหกแสนบาทถ้วน-)  (เป็นผลงานที่อยู่ในสัญญาเดียวกันเท่านั้น) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลสระแก้วเชื่อถือ
           ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือหน่วยการบริหารราชการส่วนท้องถิ่นและได้แจ้งเวียนชื่อแล้ว
            ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
            ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลสระแก้ว
            ๕ .ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหารส่วนตำบลสระแก้ว  และไม่เป็นผู้มีประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์   ณ  วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้

  ๖. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ










/๗. บุคคลหรือ........
-๒-

  ๗. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

           ๘. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง  ซึ่งมีมูลค่าไม่เกินสามหมื่นบาท  คู่สัญญาอาจรับจ่ายเป็นเงินสดก็ได้

 ๙. เป็นผู้ที่ได้ซื้อเอกสารประมูล และลงลายมือชื่อไว้เป็นหลักฐาน มิฉะนั้นจะไม่มีสิทธิ์ยื่นข้อเสนอ         การประมูล

กำหนดดูสถานที่ก่อสร้างในวันที่  ๒๗  สิงหาคม  ๒๕๕๖  ระหว่างเวลา  ๑๐.๐๐ น. ถึงเวลา ๑๐.๓๐ น. ณ องค์การบริหารส่วนตำบลสระแก้ว  หมู่ที่ ๕  ตำบลสระแก้ว  อำเภอท่าศาลา  จังหวัดนครศรีธรรมราช  และกำหนดรับฟังคำชี้แจงรายละเอียดเพิ่มเติมในวันที่  ๒๗  สิงหาคม  ๒๕๕๖  เวลา  ๑๑.๐๐  น. เป็นต้นไป และในกรณีที่ได้รับคัดเลือก ให้เป็นผู้ประมูลงานจ้างได้แต่ไม่ไปดูสถานที่ก่อสร้าง และรับฟังคำชี้แจงเพิ่มเติมในวัน เวลาดังกล่าว  เมื่อมีปัญหาและอุปสรรคในการดำเนินงาน จะยกมาเป็นเหตุอ้างให้พ้นความรับผิดชอบต่อองค์การบริหารส่วนตำบลสระแก้ว  หรือเพื่อผลในการยกเว้นการปฏิบัติตามเงื่อนไขแห่งสัญญาจ้างในภายหลังไม่ได้ และไม่มีสิทธิทักท้วงใด ๆ ทั้งสิ้น



    
                        
           กำหนดยื่นซองเอกสารประกวดราคาด้วยวิธีการทางอิเล็กทรอนิกส์ ในวันที่  ๔ กันยายน  ๒๕๕๖    ระหว่างเวลา ๐๙.๓๐  น.  ถึง ๑๑.๐๐ น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอท่าศาลา (ห้องท้องถิ่นอำเภอ ที่ว่าการอำเภอท่าศาลา) และกำหนดเสนอราคา ในวันที่  ๑๑ กันยายน  ๒๕๕๖            เวลา ๑๑.๐๐ น. เป็นต้นไป  ณ องค์การบริหารส่วนตำบลสระแก้ว    
  
                      ผู้สนใจติดต่อขอซื้อเอกสารประกวดราคาด้วยวิธีการทางอิเล็กทรอนิกส์  ในราคาชุดละ  ๑๐,๐๐๐.๐๐   บาท        ได้ที่ ส่วนการคลัง องค์การบริหารส่วนตำบลสระแก้ว  ระหว่างวันที่   ๑๖   สิงหาคม   ๒๕๕๖   ถึง  วันที่  ๒๗   สิงหาคม   ๒๕๕๖             ดูรายละเอียดได้ที่เว็บไซต์  www.gprocurement.go.th  หรือ www.srakaew.go.th  หรือสอบถามทางโทรศัพท์หมายเลข  ๐๗๕-๓๗๕๑๖๒  ในวันและเวลาราชการ
                                    ประกาศ   ณ  วันที่   ๑๖   เดือน  สิงหาคม  พ.ศ. ๒๕๕๖




                              (ลงชื่อ)     [image: image1.emf]
                                (นายวิโรจน์ พิมเสน)
                                นายกองค์การบริหารส่วนตำบลสระแก้ว
เอกสารประกวดราคา ด้วยระบบอิเล็กทรอนิกส์ เลขที่  01/2556
การจ้างโครงการก่อสร้างอาคารห้องประชุมสภาองค์การบริหารส่วนตำบลสระแก้ว หมู่ที่ 5  
 ตำบลสระแก้ว   อำเภอท่าศาลา  จังหวัดนครศรีธรรมราช
ตามประกาศองค์การบริหารส่วนตำบลสระแก้ว  ลงวันที่  16  เดือน สิงหาคม  พ.ศ. 2556
................................
            องค์การบริหารส่วนตำบลสระแก้ว ซึ่งต่อไปนี้เรียกว่า   “องค์การบริหารส่วนตำบล”  มีความประสงค์จะประมูลจ้างด้วยระบบอิเล็กทรอนิกส์โครงการก่อสร้างอาคารห้องประชุมสภาองค์การบริหารส่วนตำบลสระแก้ว หมู่ที่ 5  ตำบลสระแก้ว  อำเภอท่าศาลา  จังหวัดนครศรีธรรมราช โดยก่อสร้างอาคารคอนกรีตเสริมเหล็ก ขนาดกว้าง 20.00 เมตร ยาว 16.00 เมตร พร้อมตกแต่งภายในตามแบบแปลนขององค์การบริหารส่วนตำบลสระแก้ว (แบบเลขที่ 01/2556) และติดตั้งเครื่องปรับอากาศขนาด 32,000 บีทียู จำนวน  3  เครื่อง  เครื่องขยายเสียงพร้อมอุปกรณ์  จำนวน  1  ชุด  เครื่องฉายโปรเจ็คเตอร์ พร้อมจอชนิดแขวนกับเพดานและอุปกรณ์  จำนวน  1  ชุด โต๊ะประชุมชนิด  2  คนนั่ง จำนวน  14  ตัว  พร้อมเก้าอี้บุนวม   ชนิดหมุน จำนวน  32  ตัว  โต๊ะทำงานระดับ 8  จำนวน  2  ตัว                ตามรายละเอียดแบบแปลนและข้อกำหนดขององค์การบริหารส่วนตำบล พร้อมติดตั้งป้ายประชาสัมพันธ์โครงการตามแบบของอบต.สระแก้ว  จำนวน  1  ป้าย ราคากลาง  4,000,000.00  บาท   (-เงินสี่ล้านบาทถ้วน-) โดยมีข้อแนะนำและข้อกำหนด ดังต่อไปนี้
1. เอกสารแนบท้ายเอกสารประมูลจ้างด้วยระบบอิเล็กทรอนิกส์

1.1 รายละเอียดคุณลักษณะเฉพาะ 




(จำนวน ...............แผ่น)


1.2 แบบใบยื่นข้อเสนอการประมูลจ้างด้วยระบบอิเล็กทรอนิกส์ 

(จำนวน................แผ่น)


1.3 แบบสัญญาจ้าง

1.4 แบบหนังสือค้ำประกัน 





(จำนวน................แผ่น) 

      (1) หลักประกันซอง 

      (2) หลักประกันสัญญา
1.5 บทนิยาม 







(จำนวน….............แผ่น)


      (1)  ผู้เสนอราคาที่มีผลประโยชน์ร่วมกัน

      (2)  การขัดขวางการแข่งขันราคาอย่างเป็นธรรม

1.6 แบบบัญชีเอกสาร

      (1)  บัญชีเอกสารส่วนที่ 1 





(จำนวน…...............แผ่น)


      (2)  บัญชีเอกสารส่วนที่ 2





(จำนวน..................แผ่น)


1.7 กฎเกณฑ์ในการประมูลด้วยระบบอิเล็กทรอนิกส์ของผู้ให้บริการ
                ตลาดกลางอิเล็กทรอนิกส์ 




           (จำนวน……...........แผ่น)

2. คุณสมบัติของผู้เสนอราคา

     1.  เป็นผู้มีอาชีพรับจ้างทำงานที่ประมูลจ้างด้วยวิธีระบบอิเล็กทรอนิกส์
     2.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือหน่วยการบริหารราชการส่วนท้องถิ่นและได้แจ้งเวียนชื่อแล้ว
     3.  ไม่เป็นผู้มีผลประโยชน์ร่วมกันกับผู้เสนอราคารายอื่น  และไม่เป็นผู้มีประโยชน์ร่วมกันระหว่าง          ผู้เสนอราคากับผู้ให้บริการตลาดกลางอิเล็กทรอนิกส์  ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้
     4  ผู้เสนอราคาไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น










    /5.เป็นผู้ที่..........






-2-

      5. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลสระแก้ว
      6. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

      7. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
      8. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง  ซึ่งมีมูลค่าไม่เกินสามหมื่นบาท  คู่สัญญาอาจรับจ่ายเป็นเงินสดก็ได้
         9. เป็นนิติบุคคลและมีผลงานก่อสร้างประเภทเดียวกันกับงานที่ประมูลจ้าง ในวงเงิน ไม่น้อยกว่า  1,600,000.00 บาท  (-เงินหนึ่งล้านหกแสนบาทถ้วน-) (เป็นผลงานที่อยู่ในสัญญาเดียวกันเท่านั้น) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหาร         ส่วนตำบลสระแก้วเชื่อถือ
     10. เป็นผู้ที่ได้ซื้อเอกสารประมูล และลงลายมือชื่อไว้เป็นหลักฐาน มิฉะนั้นจะไม่มีสิทธิ์ยื่นข้อเสนอ         การประมูล
3.  หลักฐานการเสนอราคา

ผู้เสนอราคาจะต้องเสนอเอกสารหลักฐานโดยมิต้องใส่ซองปิดผนึก  แยกเป็น  2  ส่วน  คือ

3.1 ส่วนที่ 1  อย่างน้อยต้องมีเอกสารดังต่อไปนี้

   (1) ในกรณีที่ผู้เสนอราคาเป็นนิติบุคคล

        (ก)  ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมรับรองสำเนาถูกต้อง

        (ข)  บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี) และบัญชีผู้ถือหุ้นรายใหญ่พร้อมรับรองสำเนาถูกต้อง

   (2)  ในกรณีที่ผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย   ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน (1)


   (3)  สำเนาใบทะเบียนภาษีมูลค่าเพิ่ม พร้อมรับรองสำเนาถูกต้อง

   (4)  บัญชีเอกสารส่วนที่ 1 ทั้งหมดที่ได้ยื่นตามแบบในข้อ 1.6 (1)

3.2 ส่วนที่ 2  อย่างน้อยต้องมีเอกสารดังต่อไปนี้

    (1) หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบอำนาจให้บุคคลอื่นทำการแทน

    (2)  สำเนาหนังสือรับรองผลงานก่อสร้าง ตามประกาศประมูลจ้างด้วยระบบอิเล็กทรอนิกส์พร้อมทั้งรับรองสำเนาถูกต้อง
  
    (3)  หลักประกันซอง ตามข้อ 5.








    (4)  บัญชีรายการก่อสร้าง (หรือใบแจ้งปริมาณงาน) ซึ่งจะต้องแสดงรายการวัสดุอุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย










     /(5) บัญชีเอกสาร............

     (5)  บัญชีเอกสารส่วนที่ 2  ทั้งหมดที่ได้ยื่น ตามแบบในข้อ 1.6 (2)

4.  การเสนอราคา

4.1  ผู้เสนอราคาต้องยื่นข้อเสนอตามแบบที่กำหนดไว้ในเอกสารประมูลจ้างด้วยระบบอิเล็กทรอนิกส์นี้โดยไม่มีเงื่อนไขใดทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน

4.2  ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จ ไม่เกิน  180  วัน   นับถัดจากวัน             ลงนามในสัญญาจ้าง


4.3 ราคาที่เสนอจะต้องเป็นราคาที่รวมภาษีมูลค่าเพิ่ม และภาษีอื่นๆ (ถ้ามี) รวมทั้งค่าใช้จ่ายทั้งปวงไว้ด้วยแล้ว โดยผู้เสนอราคาจะต้องเสนอกำหนดในราคาไม่น้อยกว่า 240 วัน นับแต่วันยืนยันราคาสุดท้าย โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

4.4  ก่อนยื่นประมูลจ้างด้วยระบบอิเล็กทรอนิกส์  ผู้เสนอราคาควรตรวจดูร่างสัญญารายละเอียดคุณลักษณะเฉพาะ ฯลฯ ให้ถี่ถ้วนและเข้าใจเอกสารประมูลจ้างด้วยระบบอิเล็กทรอนิกส์ทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประมูลจ้างด้วยระบบอิเล็กทรอนิกส์

4.5  ผู้เสนอราคาจะต้องยื่นซองเอกสารประมูลจ้างด้วยระบบอิเล็กทรอนิกส์  จ่าหน้าซองถึง  ประธานคณะกรรมการดำเนินการประมูลด้วยระบบอิเล็คทรอนิกส์  โดยระบุจ่าหน้าซองว่า “ใบยื่นข้อเสนอตามเอกสารประมูลจ้างด้วยระบบอิเล็กทรอนิกส์  เลขที่  01/2556”    ยื่นต่อคณะกรรมการดำเนินการประมูลด้วยระบบอิเล็กทรอนิกส์    ในวันที่  4  กันยายน  2556  ระหว่างเวลา  09.30 น. ถึง  11.00  น.  ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอท่าศาลา   (ห้องท้องถิ่นอำเภอท่าศาลา ที่ว่าการอำเภอท่าศาลา)  จังหวัดนครศรีธรรมราช

  เมื่อพ้นกำหนดเวลายื่นเอกสารประมูลซื้อด้วยระบบอิเล็กทรอนิกส์ จะไม่รับเอกสารเพิ่มเติมโดยเด็ดขาด
คณะกรรมการ e-Auction จะดำเนินการตรวจสอบคุณสมบัติ ของผู้เสนอราคาแต่ละรายว่า เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น หรือเป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ตามข้อ 1.5 (1) ณ วันประกาศประมูลจ้างด้วยระบบอิเล็กทรอนิกส์หรือไม่ พร้อมทั้งตรวจสอบข้อเสนอตาม  ข้อ 3.2  และกำหนดเสนอราคาในวันที่  11  กันยายน  2556  เวลา  11.00  น.  เป็นต้นไป          ณ องค์การบริหารส่วนตำบลสระแก้ว 



  หากปรากฏต่อคณะกรรมการ e-Auction ก่อน หรือในขณะที่มีการเสนอราคาทางอิเล็กทรอนิกส์ว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ 1.5 (2) คณะกรรมการฯจะตัดรายชื่อผู้เสนอราคารายนั้นออกจากการเป็นผู้เสนอราคา และยกเลิกการประมูลจ้างด้วยระบบอิเล็กทรอนิกส์ และองค์การบริหารส่วนตำบลจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่ คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว

   ผู้เสนอราคาที่ถูกตัดรายชื่อออกเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่นหรือเป็นผู้มีผลประโยชน์ร่วมกัน ระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าว   ต่อผู้ว่าราชการจังหวัดปลัดกระทรวงภายใน  3 วัน   นับแต่วันที่ได้รับแจ้ง  จากคณะกรรมการ e-Auction  การวินิจฉัยอุทธรณ์ของผู้ว่าราชการจังหวัดให้ถือเป็นที่สุด











/การยื่นอุทธรณ์.......

  การยื่นอุทธรณ์ตามวรรค 5 ย่อมไม่เป็นเหตุให้มีการขยายระยะเวลาการเสนอราคา เว้นแต่ผู้ว่าราชการจังหวัดพิจารณาเห็นว่าการขยายระยะเวลาดังกล่าว จะเป็นประโยชน์แก่ทางราชการอย่างยิ่ง และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์  และเห็นว่า การยกเลิกการเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง  ให้ผู้ว่าราชการจังหวัดมีอำนาจยกเลิกการเสนอราคาดังกล่าวได้

4.6  ผู้เสนอราคาที่มีสิทธิได้รับการคัดเลือกให้เข้าเสนอราคา  ตามประกาศขององค์การบริหารส่วนตำบล  สระแก้ว   จะต้องปฏิบัติดังนี้

   (1)  ผู้เสนอราคาจะต้องเข้ารับการอบรมวิธีการประมูล ด้วยระบบอิเล็กทรอนิกส์ตามวัน  เวลา  สถานที่  ที่       ทางราชการกำหนดอันจะแจ้งให้ทราบภายหลัง โดยผู้เสนอราคาจะได้รับ เลขประจำตัว (User ID)  และรหัสผ่าน (Password) เมื่อผู้เสนอราคาผ่านคุณสมบัติ เงื่อนไข และข้อเสนอทางด้านเทคนิคแล้ว

   (2)  ผู้เสนอราคาจะต้องลงนามในข้อตกลง ในการประมูลด้วยระบบอิเล็กทรอนิกส์ร่วมกับผู้ให้บริการตลาดกลางอิเล็กทรอนิกส์
 


   (3) ราคาเริ่มต้นในการประมูลครั้งนี้  จะเริ่มที่   4,000,000.00  บาท  โดยในการเสนอราคา ผู้เสนอราคาจะต้องเสนอลดราคาแต่ละครั้งเป็นราคาเหมารวม 
 
   (4)  ระยะเวลาในการประมูล    30  นาที   (ไม่มีขยายเวลา)


   (5)  ผู้เสนอราคาจะต้องเสนอราคาภายใน  15  นาทีแรกของการประมูลอย่างน้อยรายละ  1  ครั้ง   มิฉะนั้นจะถูกตัดออกจากการเสนอราคา

   (6) กรณีที่มีการแสดงราคาภายใน 5 นาที ก่อนถึงกำหนดระยะเวลาปิดการประมูล กำหนดระยะเวลา             ปิดการประมูลจะถูกขยายออกเป็นเวลา 5 นาที โดยอัตโนมัติ นับจากกำหนดระยะเวลาปิดการประมูล กรณีเช่นว่านี้จะเป็นการขยายระยะเวลา โดยไม่จำกัด และการประมูลจะปิด เมื่อไม่มีผู้ใดเสนอราคาในระยะเวลา  5 นาทีสุดท้ายของกำหนดระยะเวลาสิ้นสุดการประมูลที่กำหนด หรือที่ถูกขยายออกไป




   (7)   ห้ามผู้เสนอราคาถอนการประมูล และเมื่อการประมูลเสร็จสิ้นแล้ว จะต้องยืนยันราคาต่อผู้ให้บริการตลาดกลางอิเล็กทรอนิกส์ หลังจากจบการประมูล

   (8)  ในกรณีที่จะต้องเสียค่าบริการต่อผู้ให้บริการตลาดกลางอิเล็กทรอนิกส์  ผู้ชนะการประมูลจะต้องเสียอัตราค่าบริการร้อยละ  0.4  (รวมภาษีมูลค่าเพิ่ม) ของราคาสุดท้าย

5.  หลักประกันซอง

   ผู้เสนอราคาต้องวางหลักประกันซองพร้อมกับการยื่นซองทางด้านเทคนิค   จำนวน 200,000.00  บาท         (-เงินสองแสนบาทถ้วน-) โดยหลักประกันซองจะต้องมีระยะเวลาการค้ำประกัน ตั้งแต่วันวันยื่นซองข้อเสนอทางด้านเทคนิคครอบคลุมไปจนถึงวันสิ้นสุดการยืนราคา โดยหลักประกันให้ใช้อย่างหนึ่งอย่างใด ดังต่อไปนี้
   5.1   เงินสด

   5.2 เช็คที่ธนาคารสั่งจ่ายให้แก่องค์การบริหารส่วนตำบลสระแก้ว โดยเป็นเช็คลงวันที่ ที่ยื่นซองประกวดราคาหรือก่อนหน้านั้นไม่เกิน 3 วันทำการ ของทางราชการ

   5.3 หนังสือค้ำประกันของธนาคารในประเทศ ตามแบบหนังสือค้ำประกันดังระบุในข้อ 1.4 (1)


   5.4 หนังสือค้ำประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุนหรือบริษัท
 เงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการ หรือหน่วยการบริหารราชการ
ส่วนท้องถิ่นต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.4 (1)

  5.5 พันธบัตรรัฐบาลไทย

       หลักประกันซองตามข้อนี้ องค์การบริหารส่วนตำบลสระแก้ว จะคืนให้ผู้เสนอราคา หรือผู้ค้ำประกันภายใน 15 วัน นับถัดจากวันที่ได้พิจารณาในเบื้องต้นเรียบร้อยแล้ว เว้นแต่ผู้เสนอราคารายที่คัดเลือกไว้ซึ่งเสนอราคาต่ำสุดไม่เกิน 3 ราย จะคืนให้ต่อเมื่อได้ทำสัญญาหรือข้อตกลง หรือเมื่อผู้เสนอราคาได้พ้นจากข้อผูกพันแล้ว การคืนหลักประกันซอง ไม่ว่าในกรณีใดๆ จะคืนให้โดยไม่มีดอกเบี้ย

       องค์การบริหารส่วนตำบลสระแก้ว  จะยึดหลักประกันซองในกรณีดังต่อไปนี้

       1.  ผู้มีสิทธิเสนอราคาไม่ Log in   เข้าสู่ระบบ

       2.  ผู้มีสิทธิเสนอราคา  Log in   แล้ว  แต่ไม่มีการเสนอราคา หรือเสนอราคาผิดเงื่อนไขที่กำหนด 
โดยเสนอราคาสูงกว่าหรือเทียบเท่ากับราคาเริ่มต้นประมูล

       3.  ผู้มีสิทธิเสนอราคาไม่ลงลายมือชื่อในแบบยืนยันราคาสุดท้าย

       4.  ผู้ชนะการประมูลไม่ไปทำสัญญาจ้าง

6. หลักเกณฑ์และสิทธิในการพิจารณาราคา

              6.1 ในการประมูลจ้างด้วยอิเล็กทรอนิกส์ครั้งนี้ องค์การบริหารส่วนตำบล จะพิจารณาตัดสินด้วยราคารวม
    6.2  หากผู้เสนอราคารายใดมีคุณสมบัติไม่ถูกต้องตามข้อ 2  หรือยื่นหลักฐานไม่ถูกต้องหรือไม่ครบถ้วนตาม ข้อ 3  (หรือยื่นข้อเสนอประมูลจ้างด้วยระบบอิเล็กทรอนิกส์ไม่ถูกต้องตามข้อ 4 แล้ว) คณะกรรมการ e-Auction จะไม่รับพิจารณาข้อเสนอของผู้ยื่นข้อเสนอรายนั้น เว้นแต่เป็นข้อผิดพลาดหรือผิดหลงเพียงเล็กน้อยหรือผิดพลาดไปจากเงื่อนไขของเอกสารประมูลจ้างในส่วนที่มิใช่สาระสำคัญ   ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลสระแก้วเท่านั้น

   6.3  องค์การบริหารส่วนตำบลสระแก้ว  สงวนสิทธิไม่พิจารณาข้อเสนอของผู้เสนอราคาโดยไม่มีการ ผ่อนผัน  ในกรณีดังต่อไปนี้

         (1) ไม่ปรากฏชื่อผู้เสนอราคารายนั้น ในบัญชีผู้รับเอกสารประมูลจ้างหรือในหลักฐานการับเอกสารประมูลจ้างขององค์การบริหารส่วนตำบลสระแก้ว





         (2)  เสนอรายละเอียดแตกต่างไปจากเงื่อนไขที่กำหนดในเอกสารประมูลจ้างที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น







  6.4  องค์การบริหารส่วนตำบลสระแก้ว  ทรงไว้ซึ่งสิทธิที่จะยกเลิกการประมูลจ้างด้วยระบบอิเล็กทรอนิกส์  ในกรณีที่มีผู้เสนอราคาได้รับการคัดเลือกให้เข้าเสนอราคาตามประกาศ ข้อ 4.6  น้อยกว่า  3  ราย

  6.5  ในการตัดสินการประมูลจ้างด้วยระบบอิเล็กทรอนิกส์ หรือในการทำสัญญาคณะกรรมการพิจารณา      ผลการ e-Auction หรือองค์การบริหารส่วนตำบลสระแก้ว  มีสิทธิให้ผู้เสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใด ที่เกี่ยวข้องกับผู้เสนอราคาได้ องค์การบริหารส่วนตำบลสระแก้ว มีสิทธิที่จะไม่รับราคา หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

   6.6  องค์การบริหารส่วนตำบลสระแก้ว ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคา ที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิก การประมูลจ้างด้วยระบบอิเล็กทรอนิกส์ โดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลสระแก้วเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลสระแก้วจะพิจารณายกเลิกการประมูลจ้างด้วยระบบอิเล็กทรอนิกส์ และลงโทษผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุผลที่เชื่อได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น

 6.7 ในกรณีที่ปรากฏข้อเท็จจริงภายหลังจากการประมูลจ้างด้วยระบบอิเล็กทรอนิกส์ว่าผู้เสนอราคาที่มีสิทธิได้รับการคัดเลือกตามที่ได้ประกาศรายชื่อ ตามข้อ 4.6 เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น   ณ วันประกาศประมูลจ้าง หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตาม   ข้อ 1.5 องค์การบริหารส่วนตำบลสระแก้ว  มีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าว     ออกจากประกาศรายชื่อ ตามข้อ 4.6 และองค์การบริหารส่วนตำบลสระแก้ว จะพิจารณาลงโทษผู้เสนอราคารายนั้นเป็นผู้ทิ้งงาน


   ในกรณีนี้หากนายกองค์การบริหารส่วนตำบลสระแก้วพิจารณาเห็นว่าการยกเลิกการประมูลจ้างด้วยระบบอิเล็กทรอนิกส์ที่ได้ดำเนินการไปแล้ว จะเป็นประโยชน์แก่ทางราชการอย่างยิ่ง  นายกองค์การบริหารส่วนตำบลสระแก้ว   มีอำนาจยกเลิกการประมูลจ้างด้วยระบบอิเล็กทรอนิกส์ดังกล่าวได้

7.  การทำสัญญาจ้าง


   7.1  ในกรณีที่ผู้ชนะการประมูลจ้างด้วยระบบอิเล็กทรอนิกส์  สามารถส่งมอบสิ่งของได้ครบถ้วนภายใน       5  วันทำการของทางราชการ นับแต่วันที่ทำข้อตกลงจ้าง องค์การบริหารส่วนตำบลสระแก้ว จะพิจารณาทำข้อตกลงเป็นหนังสือแทนการทำสัญญาตามแบบสัญญาดังระบุในข้อ 1.3  ก็ได้

   7.2  ในกรณีที่ผู้ชนะการประมูลจ้างด้วยระบบอิเล็กทรอนิกส์ไม่สามารถส่งมอบสิ่งของได้ครบถ้วนภายใน          5  วันทำการของทางราชการ  หรือองค์การบริหารส่วนตำบลสระแก้ว  เห็นว่าไม่สมควรจัดทำข้อตกลงเป็นหนังสือตามข้อ 7.1 ผู้ชนะการประมูลจ้างด้วยระบบอิเล็กทรอนิกส์ จะต้องทำสัญญาจ้างตามแบบสัญญาดังระบุในข้อ 1.3 หรือในกรณีที่หน่วยงานระดับองค์การบริหารส่วนตำบลที่ร่วมกันประมูลจ้างด้วยระบบอิเล็กทรอนิกส์ให้   ผู้ชนะประมูลจ้างด้วยระบบอิเล็กทรอนิกส์ ทำสัญญากับองค์การบริหารส่วนตำบลเจ้าของงบประมาณแต่ละองค์การบริหารส่วนตำบลโดยตรงกับองค์การบริหารส่วนตำบล ภายใน  7  วัน นับถัดจากวันที่ได้รับแจ้ง  และจะต้องวางหลักประกันสัญญาเป็นจำนวนเงินเท่ากับร้อยละ  5  ของราคาสิ่งของที่ประมูลจ้างด้วยระบบอิเล็กทรอนิกส์ได้ให้องค์การบริหารส่วนตำบลสระแก้ว  ยึดถือไว้ในขณะทำสัญญาโดยใช้หลักประกันอย่างหนึ่งอย่างใดดังต่อไปนี้

   (1)  เงินสด

   (2)  เช็คที่ธนาคารสั่งจ่ายให้แก่องค์การบริหารส่วนตำบลสระแก้ว โดยเป็นเช็คลงวันที่ทำสัญญาหรือ ก่อนหน้านั้นไม่เกิน 3 วันทำการของทางราชการ
    (3)  หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ 1.4 (2)

              (4) หนังสือค้ำประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการหรือหน่วยการบริหารราชการส่วนท้องถิ่นต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.4 (2)
     (5)  พันธบัตรรัฐบาลไทย
     หลักประกันนี้จะคืนให้โดยไม่มีดอกเบี้ยภายใน   15  วัน  นับถัดจากวันที่ผู้ชนะการประมูลจ้างด้วย         ระบบอิเล็กทรอนิกส์ (ผู้รับจ้าง)  พ้นจากข้อผูกพันตามสัญญาจ้างแล้ว
7.3  ผู้ชนะการประมูลที่ได้รับการคัดเลือกให้ไปทำสัญญา แต่ไม่ไปทำสัญญาจะต้องรับผิดชอบในค่าเสียหาย เช่น ค่าซื้อหรือค่าจ้างที่สูงขึ้นจากผู้ค้ารายอื่นด้วย

8.  ค่าจ้างและการจ่ายเงิน


องค์การบริหารส่วนตำบลสระแก้วจะจ่ายเงินค่าจ้าง 5 งวด  ดังนี้

งวดที่ 1  เป็นเงินในอัตราร้อยละ 20 ของค่าจ้าง เมื่อผู้รับจ้างได้ปฏิบัติงาน ดังนี้
· งานทดสอบชั้นดิน
· งานถมดินปรับพื้นที่
   /-งานตอกเสา......

· งานตอกเสาเข็ม
· งานก่อสร้างฐานราก , เสาตอม้อ
· งานก่อสร้างคานคอดิน
ให้แล้วเสร็จ ภายในระยะเวลา 40 วัน (นับถัดจากวันทำสัญญาจ้าง)

งวดที่ 2  เป็นเงินในอัตราร้อยละ 20 ของค่าจ้าง เมื่อผู้รับจ้างได้ปฏิบัติงาน ดังนี้
· งานก่อสร้างพื้น
· งานก่อสร้างเสา
· งานก่อสร้างคานหลังคา
· งานโครงหลังคาเหล็ก 50%
· งานก่ออิฐผนัง
ให้แล้วเสร็จ ภายในระยะเวลา 40 วัน
งวดที่ 3  เป็นเงินในอัตราร้อยละ 20 ของค่าจ้าง เมื่อผู้รับจ้างได้ปฏิบัติงานดังนี้
· งานโครงหลังคาที่เหลือ
· งานมุงหลังคา
· งานประตู , หน้าต่าง
ให้แล้วเสร็จ ภายในระยะเวลา 40 วัน
งวดที่ 4  เป็นเงินในอัตราร้อยละ 20 ของค่าจ้าง เมื่อผู้รับจ้างได้ปฏิบัติงาน ดังนี้
· งานระบบไฟฟ้า , ระบบประปา
· งานฝ้าเพดานภายในและภายนอก
· งานยกระดับพื้นเวที
· งานตกแต่งผิวพื้น
· งานตกแต่งผนังและผิวผนัง
· งานติดตั้งสุขภัณฑ์และอุปกรณ์ห้องน้ำ
· งานติดตั้งราวระเบียงสแตนแลส
          ให้แล้วเสร็จภายในระยะเวลา 30 วัน 
งวดที่ 5  (งวดสุดท้าย) เป็นเงินในอัตราร้อยละ 20 ของค่าจ้าง  เมื่อผู้รับจ้างได้ปฏิบัติงานดังนี้
· จัดหาเครื่องปรับอากาศ  ขนาด 32,000 บีทียู  พร้อมติดตั้ง  จำนวน  3  เครื่อง
· จัดหาโต๊ะทำงานระดับ 8 จำนวน  2  ตัว
· จัดหาโต๊ะประชุม  ชนิด 2 คนนั่ง  ขนาด 0.60 x 1.30 เมตร  สูง  0.75 เมตร  จำนวน  14  ตัว
· จัดหาเก้าอี้บุนวม  ชนิดหมุนได้  จำนวน  32  ตัว  
· จัดหาและติดตั้งเครื่องโปรเจคเตอร์ พร้อมอุปกรณ์  จำนวน  1  ชุด
· จัดหาเครื่องขยายเสียง  พร้อมอุปกรณ์  จำนวน  1  ชุด
· จัดหาไมโครโฟน  ชนิดตั้งโต๊ะ และมีลำโพงในตัว  จำนวน  12  ตัว
· จัดหาชุดควบคุมไฟ และควบคุมไมโครโฟน จำนวน 1  ตัว
และงานอื่นให้แล้วเสร็จเรียบร้อย  ตามรูปแบบรายละเอียดที่กำหนดในสัญญาจ้าง  พร้อมทั้งทำความ
สะอาดบริเวณสถานที่ก่อสร้างให้สะอาดเรียบร้อย  และคณะกรรมการตรวจการจ้างได้ตรวจรับไว้ถูกต้องเรียบร้อยแล้ว  ให้แล้วเสร็จภายใน  30  วัน  รวมระยะเวลาดำเนินการก่อสร้างทั้งสิ้นภายใน 180 วัน










          /9.อัตราค่าปรับ.......

9.  อัตราค่าปรับ

ค่าปรับตามแบบสัญญาจ้างข้อ 15. จะกำหนดในอัตราร้อยละ  0.10  ของค่าจ้างตามสัญญาต่อวัน
10.  การรับประกันความชำรุดบกพร่อง

ผู้ชนะการประมูลจ้างด้วยระบบอิเล็กทรอนิกส์ซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3  แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า..2...ปี  นับถัดจากวันที่องค์การบริหารส่วนตำบลสระแก้วได้รับมอบงาน โดยผู้รับจ้างต้องรับจัดการซ่อมแซมแก้ไขให้ใช้การได้ดีดังเดิมภายใน  7  วัน นับถัดจากวันที่ได้รับแจ้งความชำรุดบกพร่อง
11. ข้อสงวนสิทธิในการเสนอราคาและอื่น ๆ

    11.1 เงินค่าจ้างสำหรับงานจ้างครั้งนี้ได้มาจาก  เงินรายได้ ตามข้อบัญญัติงบประมาณ  ประจำปี 2556    

           การลงนามในสัญญาจ้าง “จะมีการลงนามในสัญญาจ้างได้ต่อเมื่อ องค์การบริหารส่วนตำบลสระแก้ว ได้อนุมัติเงินงบประมาณค่าก่อสร้างแล้ว เท่านั้น”                                 
                     ราคากลางของงานก่อสร้างในการประมูลจ้างครั้งนี้   เป็นเงิน  4,000,000.00  บาท (-เงินสี่ล้านบาทถ้วน-) 

    11.2  เมื่อองค์การบริหารส่วนตำบลสระแก้ว ได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามการประมูลจ้างด้วยระบบอิเล็กทรอนิคส์แล้ว ถ้าผู้รับจ้างจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้   ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้รับจ้าง จะต้องปฏิบัติตามกฎหมายว่าด้วยการส่งเสริมการพาณิชย์นาวี  ดังนี้








         (1)  แจ้งการสั่ง หรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชย์นาวีภายใน 7 วัน นับตั้งแต่วันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้



         (2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศ มายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชย์นาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนการบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศ ยกเว้นให้บรรทุกโดยเรืออื่น







         (3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชย์นาวี








                
       11.3 ผู้เสนอราคาซึ่งองค์การบริหารส่วนตำบลสระแก้วได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 7  องค์การบริหารส่วนตำบลสระแก้ว จะริบหลักประกันซองหรือเรียกร้องจากผู้ออกหนังสือค้ำประกันซองทันที และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
                11.4  องค์การบริหารส่วนตำบลสระแก้ว สงวนสิทธิที่จะแก้ไขเพิ่มเติมเงื่อนไข หรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)






12. มาตรฐานฝีมือช่าง

   เมื่อองค์การบริหารส่วนตำบลสระแก้ว   ได้คัดเลือกผู้เสนอราคารายใดให้เป็นผู้รับจ้าง และได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าวผู้เสนอราคาจะต้องมี และใช้ผู้มีวุฒิบัตรระดับ  ปวช.  ปวส.  และปวท.  ด้านงานก่อสร้างหรืองานโยธา หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้  เป็นช่างผู้ควบคุมงาน  หรือวิศวกรเป็นนายช่างควบคุม  โครงการอย่างน้อย  1 คน

13. การปฏิบัติตามกฎหมายและระเบียบ

   ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมาย และระเบียบได้กำหนดไว้       โดยเคร่งครัด





องค์การบริหารส่วนตำบลสระแก้ว




       วันที่  16  เดือน  สิงหาคม  พ.ศ. 2556
บทนิยาม



“ผู้เสนอราคาที่มีผลประโยชน์ร่วมกัน”  หมายความว่า  นิติบุคคลที่เข้าเสนอราคาจ้างในการประมูลราคาจ้างขององค์การบริหารส่วนตำบล    เป็นผู้มีส่วนได้เสียไม่ว่าโดยทางตรงหรือทางอ้อมในกิจการของนิติบุคคลอื่นที่เข้าเสนอราคาในการประมูลราคาจ้างขององค์การบริหารส่วนตำบลในคราวเดียว



การมีส่วนได้เสียไม่ว่าโดยทางตรงหรือทางอ้อมของนิติบุคคลดังกล่าวข้างต้น  ได้แก่  การที่นิติบุคคลดังกล่าวมีความสัมพันธ์กันในลักษณะดังต่อไปนี้



(1)  มีความสัมพันธ์กันในเชิงบริหาร  โดยผู้จัดการ  หุ้นส่วนผู้จัดการ  กรรมการผู้จัดการ  ผู้บริหารหรือผู้มีอำนาจในการดำเนินงานในกิจการของนิติบุคคลรายหนึ่งมีอำนาจ หรือสามารถใช้อำนาจในการบริหารจัดการกิจการของนิติบุคคลอีกรายหนึ่ง   หรือหลายรายที่เสนอราคา   ให้แก่   องค์การบริหารส่วนตำบลในการประมูลราคาครั้งนี้



(2)  มีความสัมพันธ์กันในเชิงทุน   โดยผู้เป็นหุ้นส่วนในห้างหุ้นส่วนสามัญ   หรือผู้เป็นหุ้นส่วนไม่จำกัดความรับผิดในห้างหุ้นส่วนจำกัด  หรือผู้ถือหุ้นรายใหญ่ในบริษัทจำกัด  หรือบริษัทมหาชนจำกัด  อีกรายหนึ่ง  หรือหลายรายที่เสนอราคา  ให้แก่  องค์การบริหารส่วนตำบลในการประมูลราคาครั้งนี้



คำว่า  “ผู้ถือหุ้นรายใหญ่”  ให้หมายความว่า   ผู้ถือหุ้นซึ่งถือหุ้นเกินกว่าร้อยละยี่สิบห้าในกิจการนั้น  หรือในอัตราอื่นตามที่คณะกรรมการว่าด้วยการพัสดุเห็นสมควรประกาศกำหนดสำหรับกิจการบางประเภท  หรือบางขนาด



(3)  มีความสัมพันธ์กันในลักษณะไขว้กันระหว่าง  (1)  และ  (2)  โดยผู้จัดการหุ้นส่วนผู้จัดการ  กรรมการผู้จัดการ   ผู้บริหาร   หรือผู้มีอำนาจในการดำเนินงานในกิจการของนิติบุคคลรายหนึ่งเป็นหุ้นส่วนสามัญ  หรือห้างหุ้นส่วนจำกัด   หรือเป็นผู้ถือหุ้นส่วนรายใหญ่ในบริษัทจำกัด   หรือบริษัทมหาชนจำกัดอีกรายหนึ่ง  หรือหลายรายที่เข้าเสนอราคาให้แก่องค์การบริหารส่วนตำบลในการประมูลราคาครั้งนี้  หรือนัยกลับกัน



การดำรงตำแหน่ง  การเป็นหุ้นส่วน  หรือเข้าถือหุ้นส่วนดังกล่าวข้างต้นของคู่สมรสหรือบุตรที่ยังไม่บรรลุนิติภาวะของบุคคลในข้อ  (1), (2)   และ  (3)     ให้ถือว่าเป็นการดำรงตำแหน่งการเป็นหุ้นส่วน  หรือการถือหุ้นของบุคคลดังกล่าว



ในกรณีบุคคลใดใช้ชื่อบุคคลอื่นที่เป็นผู้จัดการ   หุ้นส่วนผู้จัดการ   กรรมการผู้จัดการ   ผู้บริหาร        ผู้เป็นหุ้นส่วน  หรือผู้ถือหุ้นโดยที่ตนเองเป็นผู้ใช้อำนาจในการบริหารที่แท้จริง  หรือเป็นหุ้นส่วนหรือผู้ถือหุ้นที่
แท้จริงของห้างหุ้นส่วน   หรือบริษัทจำกัด   หรือบริษัทมหาชนจำกัด   แล้วแต่กรณี   และห้างหุ้นส่วน  หรือบริษัทจำกัด  หรือบริษัทมหาชนจำกัดที่เกี่ยวข้อง  ได้เสนอราคาให้องค์การบริหารส่วนตำบล  ในการประมูลราคาจ้างคราวเดียวกัน  ให้ถือว่าผู้เสนอราคาหรือผู้เสนองานนั้นมีความสัมพันธ์กันตามข้อ (1)  (2)  หรือ (3) แล้วแต่กรณี

